කතරගම නාගහවීදිය ගම්මානයට යාම සදහා මැණික් ගග හරහා ඉදිකර ඇති වැල් පාලම අබලන්වී ඇති බව ප්‍රදේශවාසීහු කියති.කතරගම නගරයත් ගමත් සම්බන්ධ කරන මේ පාලම මගින් ගම්වැසියන් තම තමන්ගේ එදිනෙදා කටයුතු කර ගනිති.නමුත් පාලම අබලන් වීම නිසා ත්‍රිරෝද රථයක් පමණක් ගමන් කළ හැකි මේ පාලමෙන් දැන් ත්‍රිරෝද රථ රියදුරන්ද ගමන් කිරීමට අකමැත්ත පල කරන බැවින් හදිසි ලෙඩෙක් පවා කතරගම දිසා රෝහලට ගෙන යාමේදී මහත් අපහසු තත්ත්වයන්ට මුහුණ පෑමට ගම්වැසියන්ට සිදුව තිබේ.එබැවින් හැකි ඉක්මනින් මේ පාලම අලුත්වැඩියා කරදෙන මෙන් ගම්වාසීහු බලධාරින්ගෙන් ඉල්ලා සිටිති.